गोरिल्ला काँच
गोरिल्ला ग्लास (Gorilla Glass) कॉर्निंग कंपनी के द्वारा तैयार किया गया एक काँच है जो तीखे रगड़ के प्रति अपने प्रतिरोध के लिये जाना जाता है। इसकी वजह से इसको कई स्मार्टफ़ोन (जैसे नेक्सस 5) में इस्तेमाल किया जात है। इसको बनाने में अल्युमिनियम ऑक्साईड तथा पोटाशियम लवण का इस्तेमाल किया जाता है जो इसको बाँकी ग्लासों से अलग बनाते हैं।
तन्तु काँच
तन्तु कांच (फाइबरग्लास / fiberglass) एक तन्तु-जड़ित प्लास्टिक है। इनमें प्रयुक्त तन्तु (रेशे) काँच के होते हैं। इन रेशों के कारण यह प्लास्टिक हलके होने के साथ-साथ बहुत मजबूत भी होता है। इसका प्रयोग पानी की टंकियाँ, गाड़ियों और नावों की संरचना, नहाने के टब-बाल्टियाँ, घरों की छतें और बहुत सी अन्य जगहों पर होता है।